תקנות יישום תכנית ההתנתקות (סדרי דין בערעור לפי החוק)

{{ח:התחלה}}
{{ח:כותרת|תקנות יישום תכנית ההתנתקות (סדרי דין בערעור לפי החוק), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 772|תקנות יישום תכנית ההתנתקות (סדרי דין בערעור לפי החוק)|https://olaw.org.il/takanot/takanot-6396.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק יישום תכנית ההתנתקות#סעיף 17|סעיף 17(ה)}} {{ח:חיצוני|חוק יישום תכנית ההתנתקות|לחוק יישום תכנית ההתנתקות, התשס״ה–2005}} (להלן – החוק), {{ח:חיצוני|חוק בתי המשפט#סעיף 108|וסעיף 108}} {{ח:חיצוני|חוק בתי המשפט|לחוק בתי המשפט [נוסח משולב], התשמ״ד–1984}}, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגשת ערעור}}
{{ח:ת}} כתב ערעור לפי {{ח:חיצוני|חוק יישום תכנית ההתנתקות#סעיף 17|סעיף 17 לחוק}} (להלן – ערעור) יוגש לבית משפט השלום בירושלים בעותק מודפס אחד ויהיה חתום ביד העורר או בא־כוחו; לכתב הערעור יצורף העתק צילומי של ההחלטה נושא הערעור.

{{ח:סעיף|2|פרטי הערעור}}
{{ח:ת}} אלה הפרטים שיכיל כתב ערעור:
{{ח:תת|(1)}} שם המערער, מספר הזהות שלו, ובתאגיד – מספר הרישום שלו, הטלפון שלו והמען להמצאת הודעות ומסמכים, ואם הוא מיוצג – שם עורך דינו ומענו; בפסקה זו, ”מען“ – שאינו בשטח המפונה כהגדרתו {{ח:חיצוני|חוק יישום תכנית ההתנתקות|בחוק}}.
{{ח:תת|(2)}} התאריך שבו נשלחה ההחלטה נושא הערעור למערער;
{{ח:תת|(3)}} פרטי הנימוקים שבעובדה ובחוק שעליהם מתבסס הערעור;
{{ח:תת|(4)}} הסעד המבוקש.

{{ח:סעיף|3|הארכת מועד להגשת ערעור}}
{{ח:ת}} מערער המבקש להאריך מועד להגשת ערעור יגיש לבית המשפט בקשה על כך בכתב, ובית המשפט רשאי להאריכו מטעמים מיוחדים שיירשמו.

{{ח:סעיף|4|המצאה למשיבה}}
{{ח:ת}} הוגש ערעור לבית המשפט, ימציא המערער למשיבה עותק של כתב הערעור בצירוף ההחלטה נושא הערעור; המען להמצאה הוא משרד פרקליטות מחוז ירושלים.

{{ח:סעיף|5|פגם בכתב הערעור}}
{{ח:ת}} כתב ערעור שלא נתקיימה לגביו הוראה מהוראות {{ח:פנימי|סעיף 1|תקנות 1 עד 2}}, רשאי בית המשפט, שלא לקבלו או להחזירו למערער לשם תיקונו, זולת אם יש בדבר כדי לפגום באופן מהותי בדיון; ואולם לא יפסול בית המשפט כתב ערעור מטעם זה בלבד שלא נתקיימה הוראה כאמור, אלא אם כן הדבר דרוש למניעת עיוות דין.

{{ח:סעיף|6|תגובת המשיבה לערעור}}
{{ח:תת|(א)}} כתב התגובה לערעור יוגש בעותק מודפס אחד ויהיה חתום ביד בא־כוח המשיבה; בכתב התגובה יפורטו הנימוקים שבעובדה ושבחוק שעליהם מתבססת התגובה וכן עמדת המשיבה לענין הסעד המבוקש בערעור.
{{ח:תת|(ב)}} המשיבה תמציא למערער עותק מכתב התגובה.

{{ח:סעיף|7|קדם דיון}}
{{ח:ת}} בית המשפט רשאי לקיים דיון מקדמי בערעור לאחר חלוף המועד להגשת כתב התגובה, לצורך הכנת הדיון בערעור ובמגמה לייעלו וכדי לברר אם יש מקום לפשרה בין בעלי הדין, ולשם כך הוא רשאי לתת כל החלטה הנדרשת לענין זה; החליט בית המשפט לקיים דיון מקדמי כאמור, תומצא לבעלי הדין הודעה על קיום הדיון המקדמי ועל מועדו שבעה ימים לפחות מראש.

{{ח:סעיף|8|סדר הטיעון}}
{{ח:ת}} המערער יטען תחילה והמשיבה תטען אחריו, זולת אם קבע בית המשפט סדר טיעון אחר.

{{ח:סעיף|9|פסק דין}}
{{ח:תת|(א)}} בתום הדיון או סמוך לאחריו, ככל האפשר בנסיבות הענין, ייתן בית המשפט פסק דין בערעור; בפסק הדין מוסמך בית המשפט לדחות את הערעור או לקבלו – כולו, מקצתו או בשינויים – או להחזיר את הענין לוועדת הזכאות.
{{ח:תת|(ב)}} בית המשפט רשאי לפסוק בערעור אף אם וועדת הזכאות הסתמכה בהחלטתה על נימוק שונה מהנימוק שעליו מסתמך בית המשפט שלערעור.
{{ח:תת|(ג)}} בית המשפט ימציא את פסק הדין לבעלי הדין במועד סמוך, ככל האפשר, למתן ההחלטה.

{{ח:סעיף|10|אי התייצבות}}
{{ח:תת|(א)}} נמסרה הודעה בדבר דיון, לרבות דיון מוקדם, רשאי בית המשפט –
{{ח:תתת|(1)}} אם לא התייצב איש מבעלי הדין – למחוק או לדחות את הערעור או לדחות את הדיון למועד אחר;
{{ח:תתת|(2)}} אם התייצב המערער והמשיבה לא התייצבה – לקיים דיון בערעור בהעדר המשיבה או לדחות את הדיון למועד אחר;
{{ח:תתת|(3)}} אם התייצבה המשיבה והמערער לא התייצב – למחוק או לדחות את הערעור או לדחות את הדיון למועד אחר.
{{ח:תת|(ב)}} ניתנה החלטה לפי תקנה זו, רשאים המערער או המשיבה, לפי הענין, לבקש את ביטולה או שינויה בתוך שבעה ימים מיום המצאתה, ורשאי בית המשפט לבטלה או לשנותה בתנאים שייראו לו, ובין השאר לענין הוצאות.

{{ח:סעיף|11|דיון דחוף}}
{{ח:ת}} ראה בית המשפט כי נסיבות הענין מחייבות שלא להשהות את הדיון בערעור שלפניו, רשאי הוא לדון בו בדחיפות בסטיה מהוראות תקנות אלה, ככל הנדרש.

{{ח:סעיף|12|תקופת פגרה}}
{{ח:ת}} תקופת פגרה של בתי המשפט תבוא במניין הימים שנקבעו בתקנות אלה או שקבע בית המשפט, זולת אם הורה בית המשפט אחרת.

{{ח:סעיף|13|המצאת כתבי בי־דין}}
{{ח:תת|(א)}} כתב בי־דין המוגש במסגרת ערעור לבית המשפט יומצא במישרין לשאר בעלי הדין, בהקדם האפשרי ולא יאוחר מתום שלושה ימים מיום הגשתו לבית המשפט.
{{ח:תת|(ב)}} המצאת כתבי בי־דין במסגרת ערעור תיעשה במסירה אישית או בדואר כאמור {{ח:חיצוני|תקנות סדר הדין האזרחי הישנות#פרק לב|בפרק ל״ב בתקנות סדר הדין האזרחי, התשמ״ד–1984}} (להלן {{ח:הערה|-}} תקנות סדר הדין האזרחי).

{{ח:סעיף|14|ביטול החלטה שניתנה על פי צד אחד}}
{{ח:ת}} נתן בית המשפט החלטה על פי צד אחד, רשאי בעל הדין שנגדו ניתנה ההחלטה לבקש את ביטולה או שינויה בתוך שבעה ימים מיום המצאתה, ורשאי בית המשפט לבטלה או לשנותה, בתנאים שייראו לו, ובין השאר לענין הוצאות.

{{ח:סעיף|15|תחולת {{ח:חיצוני|תקנות סדר הדין האזרחי הישנות|תקנות סדר הדין האזרחי}}}}
{{ח:תת|(א)}} על ערעור יחולו הוראות {{ח:חיצוני|תקנות סדר הדין האזרחי הישנות|תקנות סדר הדין האזרחי}}, בשינויים המחויבים, למעט {{ח:חיצוני|תקנות סדר הדין האזרחי הישנות#פרק ז סימן ג|סימן ג׳ בפרק ז׳}}, {{ח:פנימי|פרק ט|פרק ט׳}}, {{ח:חיצוני|תקנות סדר הדין האזרחי הישנות#חלק ג|חלק ג׳}}, {{ח:חיצוני|תקנות סדר הדין האזרחי הישנות#פרק ל סימן ד|סימן ד׳ בפרק ל׳}} {{ח:חיצוני|תקנות סדר הדין האזרחי הישנות#סעיף 446|ותקנה 446}}, והכל אם אין {{ח:חיצוני|חוק יישום תכנית ההתנתקות|בחוק}} ובתקנות אלה הוראה אחרת לענין הנדון, ואם אין בענין הנדון או בהקשרו דבר שאינו מתיישב עם הוראות {{ח:חיצוני|חוק יישום תכנית ההתנתקות|החוק}} ותקנות אלה.
{{ח:תת|(ב)}} על ערעור לפי {{ח:חיצוני|חוק יישום תכנית ההתנתקות#סעיף 18|סעיף 18 לחוק}} יחולו {{ח:חיצוני|תקנות סדר הדין האזרחי הישנות|תקנות סדר הדין האזרחי}} בשינויים המחויבים, אם אין {{ח:חיצוני|חוק יישום תכנית ההתנתקות|בחוק}} ובתקנות אלה הוראה אחרת לענין הנדון, ואם אין בענין הנדון או בהקשרו דבר שאינו מתיישב עם הוראות {{ח:חיצוני|חוק יישום תכנית ההתנתקות|החוק}}.

{{ח:חתימות|כ״ג בסיון התשס״ה (30 ביוני 2005)}}
* '''ציפי לבני'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]